CELEX: 32020R0111
Language: lv
Date: 2020-01-13 00:00:00
Title: Komisijas Īstenošanas Regula (ES) 2020/111 (2020. gada 13. janvāris), ar ko attiecībā uz civilās aviācijas drošības iekārtu apstiprināšanu, kā arī attiecībā uz trešām valstīm, kuras atzīst par tādām, kas piemēro kopīgajiem civilās aviācijas drošības pamatstandartiem līdzvērtīgus drošības standartus, groza Īstenošanas regulu (ES) 2015/1998

27.1.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 21/1
               
            
         KOMISIJAS ĪSTENOŠANAS REGULA (ES) 2020/111
         (2020. gada 13. janvāris),
         ar ko attiecībā uz civilās aviācijas drošības iekārtu apstiprināšanu, kā arī attiecībā uz trešām valstīm, kuras atzīst par tādām, kas piemēro kopīgajiem civilās aviācijas drošības pamatstandartiem līdzvērtīgus drošības standartus, groza Īstenošanas regulu (ES) 2015/1998
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2008. gada 11. marta Regulu (EK) Nr. 300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (1), un jo īpaši tās 4. panta 3. punktu,
         tā kā:
         
                     (1)
                  
                  
                     Komisijas Regula (EK) Nr. 272/2009 (2) papildina kopīgos civilās aviācijas drošības pamatstandartus, kas izklāstīti Regulas (EK) Nr. 300/2008 pielikumā.
                  
               
                     (2)
                  
                  
                     Ar Regulu (EK) Nr. 272/2009 Komisijai ir uzticēta trešo valstu drošības standartu līdzvērtības atzīšana saskaņā ar minētās regulas pielikuma E daļā noteiktajiem kritērijiem.
                  
               
                     (3)
                  
                  
                     Komisijas Īstenošanas regulas (ES) 2015/1998 (3) pielikumā uzskaitītas trešās valstis, kuras atzīst par tādām, kas piemēro kopīgajiem civilās aviācijas drošības pamatstandartiem līdzvērtīgus drošības standartus.
                  
               
                     (4)
                  
                  
                     Komisija ir pārliecinājusies, ka Serbijas Republika attiecībā uz Belgradas Nikolas Teslas lidostu atbilst Regulas (EK) Nr. 272/2009 pielikuma E daļā noteiktajiem kritērijiem.
                  
               
                     (5)
                  
                  
                     Komisija ir pārliecinājusies, ka Izraēlas Valsts attiecībā uz Ben Guriona starptautisko lidostu atbilst Regulas (EK) Nr. 272/2009 pielikuma E daļā noteiktajiem kritērijiem, kuri attiecas uz gaisa kuģu drošību un pasažieru un rokas bagāžas pārbaudēm.
                  
               
                     (6)
                  
                  
                     Sīki izstrādāti pasākumi Regulā (EK) Nr. 300/2008 minēto kopīgo pamatstandartu īstenošanai ietver civilās aviācijas drošības iekārtu apstiprināšanas un izmantošanas procedūras.
                  
               
                     (7)
                  
                  
                     Lai gādātu par kopīgo aviācijas drošības pamatstandartu vissekmīgāko īstenošanu, būtu jāsaskaņo pasākumi, ko veic, lai nodrošinātu, ka civilās aviācijas drošības iekārtas atbilst vajadzīgajiem veiktspējas standartiem.
                  
               
                     (8)
                  
                  
                     Komisija atzīst, ka Eiropas Civilās aviācijas konferences kopīgais izvērtēšanas process ir obligāts priekšnosacījums civilās aviācijas drošības iekārtu apstiprināšanai. Tāpēc drošības iekārtām, kurām veikts minētais process, būtu jāpiemēro ES apstiprināšanas shēma, proti, vizuāls zīmoga marķējums un ievadīšana konsolidētā Savienības datubāzē, kas ļauj civilās aviācijas drošības iekārtas nekavējoties ieviest visā Savienībā.
                  
               
                     (9)
                  
                  
                     Civilās aviācijas iekārtu galīgais apstiprinājums tiks piešķirts, pieņemot tiesību aktu, tāpēc līdz galīgā apstiprinājuma piešķiršanai būtu ar likumu jāatļauj uzstādīt un izmantot šādas drošības iekārtas pagaidu statusā.
                  
               
                     (10)
                  
                  
                     Tādēļ Īstenošanas regula (ES) 2015/1998 būtu attiecīgi jāgroza.
                  
               
                     (11)
                  
                  
                     Šajā regulā noteiktie pasākumi ir saskaņā ar atzinumu, ko sniegusi ar Regulas (EK) Nr. 300/2008 19. pantu izveidotā komiteja,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2015/1998 pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. Tomēr šīs regulas pielikuma 1. punkta b) apakšpunktu un 2. punkta b) apakšpunktu piemēro no 2020. gada 1. aprīļa.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 13. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 97, 9.4.2008., 72. lpp.
         
         
            (2)  Komisijas 2009. gada 2. aprīļa Regula (EK) Nr. 272/2009, ar ko papildina vispārējos civilās aviācijas drošības pamatstandartus, kas izklāstīti Eiropas Parlamenta un Padomes Regulas (EK) Nr. 300/2008 pielikumā (OV L 91, 3.4.2009., 7. lpp.).
         
            (3)  Komisijas 2015. gada 5. novembra Īstenošanas regula (ES) 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (OV L 299, 14.11.2015., 1. lpp.).
      
      
         
            PIELIKUMS
            Īstenošanas regulas (ES) 2015/1998 pielikumu groza šādi:
            
                        1)
                     
                     
                        pielikuma 3. nodaļas 3.B papildinājumā ietverto sarakstu groza šādi:
                        
                                    a)
                                 
                                 
                                    aiz ieraksta par Melnkalni iekļauj šādu ierakstu:
                                    “Serbijas Republika attiecībā uz Belgradas Nikolas Teslas lidostu”;
                                 
                              
                                    b)
                                 
                                 
                                    aiz ieraksta par Singapūru iekļauj šādu ierakstu:
                                    “Izraēlas Valsts attiecībā uz Ben Guriona starptautisko lidostu”;
                                 
                              
                  
                        2)
                     
                     
                        pielikuma 4. nodaļas 4.B papildinājumā ietverto sarakstu groza šādi:
                        
                                    a)
                                 
                                 
                                    aiz ieraksta par Melnkalni iekļauj šādu ierakstu:
                                    “Serbijas Republika attiecībā uz Belgradas Nikolas Teslas lidostu”;
                                 
                              
                                    b)
                                 
                                 
                                    aiz ieraksta par Singapūru iekļauj šādu ierakstu:
                                    “Izraēlas Valsts attiecībā uz Ben Guriona starptautisko lidostu”;
                                 
                              
                  
                        3)
                     
                     
                        pielikuma 5. nodaļas 5.A papildinājumā ietvertajā sarakstā aiz ieraksta par Melnkalni iekļauj šādu ierakstu:
                        “Serbijas Republika attiecībā uz Belgradas Nikolas Teslas lidostu”;
                     
                  
                        4)
                     
                     
                        pielikuma 6. nodaļas 6.F papildinājumā ietvertajā sarakstā aiz ieraksta par Melnkalni iekļauj šādu ierakstu:
                        “Serbijas Republika”;
                     
                  
                        5)
                     
                     
                        pielikuma 12. nodaļas 12.0. iedaļu aizstāj ar šādu:
                        “12.0.   VISPĀRĪGI NOTEIKUMI UN DROŠĪBAS IEKĀRTU APSTIPRINĀŠANA
                        12.0.1.   Vispārīgi noteikumi
                        
                        
                                    12.0.1.1.
                                 
                                 
                                    Iestāde, ekspluatants vai tiesību subjekts, kas iekārtas izmanto, lai īstenotu pasākumus, par kuriem tas atbild saskaņā ar Regulas (EK) Nr. 300/2008 10. pantā minēto valsts civilās aviācijas drošības programmu, nodrošina, ka iekārtas atbilst šajā nodaļā izklāstītajiem standartiem.
                                    Informāciju, kas ietverta šajā nodaļā un klasificēta saskaņā ar Lēmumu (ES, Euratom) 2015/444 (*1), pilnvarotā iestāde dara zināmu ražotājiem, balstoties uz nepieciešamību zināt.
                                 
                              
                                    12.0.1.2.
                                 
                                 
                                    Katru drošības iekārtu regulāri testē.
                                 
                              
                                    12.0.1.3.
                                 
                                 
                                    Iekārtu ražotāji nosaka operāciju koncepciju, un iekārtas izvērtē un izmanto saskaņā ar to.
                                 
                              
                                    12.0.1.4.
                                 
                                 
                                    Ja tiek kombinētas vairākas drošības iekārtas, katrai no tām ir jāatbilst noteiktajām specifikācijām un šajā nodaļā izklāstītajiem standartiem, gan izmantojot atsevišķi, gan kombinējot sistēmā.
                                 
                              
                                    12.0.1.5.
                                 
                                 
                                    Iekārtas izvietojamas, uzstādāmas un apkopjamas atbilstīgi iekārtu ražotāju prasībām.
                                 
                              12.0.2.   Drošības iekārtu apstiprināšana
                        
                        
                                    12.0.2.1.
                                 
                                 
                                    Neskarot 12.0.5. punktu, pēc 2020. gada 1. oktobra turpmāk norādītās drošības iekārtas drīkst uzstādīt tikai tad, ja tām ir piešķirts marķējums “ES zīmogs” vai marķējuma statuss “ES zīmogs – pagaidu”, kā noteikts 12.0.2.5. un 12.0.2.6. punktā:
                                    
                                                a)
                                             
                                             
                                                arkveida metāla detektori (WTMD);
                                             
                                          
                                                b)
                                             
                                             
                                                sprāgstvielu atklāšanas sistēmu (EDS) iekārtas;
                                             
                                          
                                                c)
                                             
                                             
                                                sprāgstvielu palieku detektori (ETD);
                                             
                                          
                                                d)
                                             
                                             
                                                šķidro sprāgstvielu atklāšanas sistēmu (LEDS) iekārtas;
                                             
                                          
                                                e)
                                             
                                             
                                                metāla detektori (MDE);
                                             
                                          
                                                f)
                                             
                                             
                                                drošības skeneri;
                                             
                                          
                                                g)
                                             
                                             
                                                apavu skenēšanas iekārtas; un
                                             
                                          
                                                h)
                                             
                                             
                                                sprāgstvielu izgarojumu detektori (EVD).
                                             
                                          
                              
                                    12.0.2.2.
                                 
                                 
                                    Komisija apstiprina 12.0.2.1. punktā norādītās drošības iekārtas un piešķir marķējumu “ES zīmogs”.
                                 
                              
                                    12.0.2.3.
                                 
                                 
                                    Marķējumu “ES zīmogs” var piešķirt tikai drošības iekārtām, kas testētas testēšanas centros, par kuru kvalitātes kontroles pasākumiem saskaņā ar Eiropas Civilās aviācijas konferences kopīgo izvērtēšanas procesu ir atbildīga pilnvarotā iestāde.
                                 
                              
                                    12.0.2.4.
                                 
                                 
                                    Komisija marķējumu “ES zīmogs” drošības iekārtām var piešķirt tikai pēc tam, kad ir saņēmusi attiecīgo iekārtu testa ziņojumus vai Eiropas Civilās aviācijas konferences kopīgā izvērtēšanas procesa 2. līmeņa ziņojumus.
                                    Komisija var pieprasīt papildinformāciju saistībā ar testa ziņojumiem.
                                 
                              
                                    12.0.2.5.
                                 
                                 
                                    Komisija marķējumu “ES zīmogs” var piešķirt drošības iekārtām, kas apstiprinātas Eiropas Civilās aviācijas konferences kopīgajā izvērtēšanas procesā. Šādas iekārtas automātiski ir tiesīgas saņemt marķējumu “ES zīmogs” un līdz galīgā apstiprinājuma piešķiršanai saņem pagaidu marķējuma statusu “ES zīmogs – pagaidu”.
                                    Drošības iekārtas ar marķējuma statusu “ES zīmogs – pagaidu” ir atļauts uzstādīt un izmantot.
                                 
                              12.0.3.   Marķējums “ES zīmogs” un “Savienības piegādes ķēdes drošības datubāze – drošības iekārtas”
                        
                        
                                    12.0.3.1.
                                 
                                 
                                    Šā pielikuma 12.0.2.1. punktā norādītās drošības iekārtas, kurām piešķirts marķējums “ES zīmogs”, ievada “Savienības piegādes ķēdes drošības datubāzē – drošības iekārtas”.
                                 
                              
                                    12.0.3.2.
                                 
                                 
                                    Marķējumu “ES zīmogs” Komisijas apstiprinātajām drošības iekārtām redzamā vietā vienā pusē piestiprina ražotāji.
                                 
                              
                                    12.0.3.3.
                                 
                                 
                                    Iekārtas ar marķējumu “ES zīmogs” uzstāda, aprīkotas ar aparatūras un programmatūras versijām, kas atbilst to aprakstam “Savienības piegādes ķēdes drošības datubāzē – drošības iekārtas”.
                                 
                              
                                    12.0.3.4.
                                 
                                 
                                    Neskarot 12.0.4. un 12.0.5. punktu, uz drošības iekārtām ar marķējumu “ES zīmogs” attiecas savstarpēja atzīšana un tās attiecībā uz pieejamību, ieviešanu un izmantošanu atzīst visās dalībvalstīs.
                                 
                              
                                    12.0.3.5.
                                 
                                 
                                    Komisija uztur “Savienības piegādes ķēdes drošības datubāzi – drošības iekārtas”.
                                 
                              
                                    12.0.3.6.
                                 
                                 
                                    Ieraksts “Savienības piegādes ķēdes drošības datubāzē – drošības iekārtas” ietver šādu informāciju:
                                    
                                                a)
                                             
                                             
                                                unikāls burtciparu identifikators;
                                             
                                          
                                                b)
                                             
                                             
                                                ražotāja nosaukums;
                                             
                                          
                                                c)
                                             
                                             
                                                iekārtas nosaukums;
                                             
                                          
                                                d)
                                             
                                             
                                                detalizēta konfigurācija, norādot vismaz:
                                                
                                                            i)
                                                         
                                                         
                                                            aparatūras versiju;
                                                         
                                                      
                                                            ii)
                                                         
                                                         
                                                            detektēšanas algoritmu;
                                                         
                                                      
                                                            iii)
                                                         
                                                         
                                                            sistēmas programmatūras versiju, vajadzības gadījumā;
                                                         
                                                      
                                                            iv)
                                                         
                                                         
                                                            palīgaparatūras versiju, vajadzības gadījumā; un
                                                         
                                                      
                                                            v)
                                                         
                                                         
                                                            operāciju koncepcijas versiju, vajadzības gadījumā;
                                                         
                                                      
                                          
                                                e)
                                             
                                             
                                                panāktais standarts;
                                             
                                          
                                                f)
                                             
                                             
                                                iekārtas statuss, norādot vienu no šādiem statusiem:
                                                
                                                            i)
                                                         
                                                         
                                                            “ES zīmogs”;
                                                         
                                                      
                                                            ii)
                                                         
                                                         
                                                            “ES zīmogs – pagaidu”;
                                                         
                                                      
                                                            iii)
                                                         
                                                         
                                                            “ES zīmogs – apturēts”;
                                                         
                                                      
                                                            iv)
                                                         
                                                         
                                                            “ES zīmogs – anulēts”;
                                                         
                                                      
                                                            v)
                                                         
                                                         
                                                            “ES zīmogs – vairs nav derīgs”;
                                                         
                                                      
                                          
                                                g)
                                             
                                             
                                                iekārtas statusa piešķiršanas datums.
                                             
                                          
                              12.0.4.   Marķējuma “ES zīmogs” apturēšana un anulēšana
                        
                        
                                    12.0.4.1.
                                 
                                 
                                    Pēc dalībvalstu pieprasījuma vai pašiniciatīvas Komisija var bez iepriekšēja brīdinājuma apturēt drošības iekārtas marķējumu “ES zīmogs” un marķējuma statusu “ES zīmogs – pagaidu”, ja Komisija ir saņēmusi informāciju, kas norāda, ka iekārta neatbilst standartam, attiecībā uz kuru tā ir apstiprināta. Šādā gadījumā Komisija attiecīgi atjaunina statusu “Savienības piegādes ķēdes drošības datubāzē – drošības iekārtas”.
                                 
                              
                                    12.0.4.2.
                                 
                                 
                                    Drošības iekārtas, kuru marķējums “ES zīmogs” vai marķējuma statuss “ES zīmogs – pagaidu” ir apturēts, vairs nedrīkst ieviest, un jau uzstādītās iekārtas ekspluatējamas, attiecīgi veicot kompensējošus papildpasākumus.
                                 
                              
                                    12.0.4.3.
                                 
                                 
                                    Pēc dalībvalstu pieprasījuma vai pašiniciatīvas Komisija var anulēt drošības iekārtas marķējumu “ES zīmogs” vai marķējuma statusu “ES zīmogs – pagaidu”, ja Komisija vairs nav pārliecināta, ka drošības iekārta atbilst standartam, attiecībā uz kuru tā ir apstiprināta.
                                 
                              
                                    12.0.4.4.
                                 
                                 
                                    Drošības iekārtas, kuru marķējums “ES zīmogs” vai marķējuma statuss “ES zīmogs – pagaidu” ir anulēts vai vairs nav spēkā, no statusa piešķiršanas datuma, kas reģistrēts “Savienības piegādes ķēdes drošības datubāzē – drošības iekārtas”, vairs nedrīkst ekspluatēt.
                                 
                              
                                    12.0.4.5
                                 
                                 
                                    Komisija var atjaunot marķējumu “ES zīmogs” vai marķējuma statusu “ES zīmogs – pagaidu”, ja Komisija ir saņēmusi informāciju, ka iekārta atkal atbilst standartam, attiecībā uz kuru tā ir apstiprināta.
                                 
                              12.0.5.   Stingrāki pasākumi attiecībā uz drošības iekārtām un valsts apstiprinājums
                        
                        
                                    12.0.5.1.
                                 
                                 
                                    Dalībvalstis var atkāpties no savstarpējas atzīšanas principa, piemērojot stingrākus pasākumus attiecībā uz drošības iekārtām. Tās paziņo Komisijai par šiem pasākumiem, saviem drošības iekārtu apstiprinājumiem un pasākumiem, kas veikti, lai nodrošinātu, ka valsts apstiprinātās drošības iekārtas atbilst šajā nodaļā izklāstītajiem standartiem.
                                 
                              
                                    12.0.5.2.
                                 
                                 
                                    Dalībvalstis var atkāpties no savstarpējas atzīšanas principa, piemērojot savu valsts drošības iekārtu apstiprināšanas mehānismu. Tās paziņo Komisijai par šo mehānismu, saviem iekārtu apstiprinājumiem un papildpasākumiem, kas veikti, lai nodrošinātu, ka drošības iekārtas atbilst šajā nodaļā izklāstītajiem standartiem.
                                 
                              
                                    12.0.5.3.
                                 
                                 
                                    Drošības iekārtām, kas apstiprinātas valsts līmenī, pamatojoties uz 12.0.5.1. vai 12.0.5.2. punktu, marķējums “ES zīmogs” netiek piešķirts.
                                 
                              
                           (*1)  Komisijas Lēmums (ES, Euratom) 2015/444 (2015. gada 13. marts) par drošības noteikumiem ES klasificētas informācijas aizsardzībai (OV L 72, 17.3.2015., 53. lpp.).”;"
                        
                     
                  
                        6)
                     
                     
                        pielikuma 12. nodaļā pievieno šādu 12.N papildinājumu:
                        “12.N PAPILDINĀJUMS
                        
                        Sīki izstrādāti noteikumi par SED veiktspējas prasībām ir paredzēti Komisijas Īstenošanas lēmumā C(2015) 8005.”;
                     
                  
                        7)
                     
                     
                        pielikuma 12. nodaļā pievieno šādu 12.O papildinājumu:
                        “12.O PAPILDINĀJUMS
                        
                        Sīki izstrādāti noteikumi par EVD veiktspējas prasībām ir paredzēti Komisijas Īstenošanas lēmumā C(2015) 8005.”
                     
                  
               (*1)  Komisijas Lēmums (ES, Euratom) 2015/444 (2015. gada 13. marts) par drošības noteikumiem ES klasificētas informācijas aizsardzībai (OV L 72, 17.3.2015., 53. lpp.).”;”